7 መላእክት የአምላክን ወኪሎች ረድተዋቸዋል። (ዕብራውያን 1:7, 14ን አንብብ።) ይሖዋ ሙሴን ለመምራት በመላእክት ተጠቅሟል። በመጀመሪያ ደረጃ፣ አንድ መልአክ ለሙሴ “በቁጥቋጦው ውስጥ [ተገልጦ]” እስራኤላውያንን ነፃ እንዲያወጣና እንዲመራቸው ተልእኮ ሰጥቶታል። (ሥራ 7:35) ሁለተኛ፣ ይሖዋ “በመላእክት አማካኝነት” ለሙሴ ሕጉን ሰጥቶታል፤ ሙሴም ይህን ሕግ ለእስራኤላውያን አስተምሯል። (ገላ. 3:19) በሦስተኛ ደረጃ ደግሞ ይሖዋ ሙሴን እንዲህ ብሎታል፦ “ሕዝቡን ወደነገርኩህ ስፍራ እየመራህ ውሰዳቸው። እነሆ መልአኬ ከፊት ከፊትህ ይሄዳል።” (ዘፀ. 32:34) እስራኤላውያን፣ ሥጋ የለበሰ መልአክ እነዚህን ነገሮች ሲያከናውን እንደተመለከቱ የሚገልጽ ሐሳብ በመጽሐፍ ቅዱስ ውስጥ አናገኝም። ሆኖም ሙሴ ሕዝቡን ያስተማረበትና የመራበት መንገድ ከሰው በላይ የሆነ ኃይል ይረዳው እንደነበር በግልጽ ያሳያል።